Samoginson

SAMOGINSON (kodanikunimega Nikita Samogin; sündinud 13. veebruaril 2002) on Tallinnast pärit Eesti dj, produtsent ja räppar. Tema esimene DJ live oli 1. septembril 2018 Tallinna PRIVÈ klubis. Juba 16-aastasena esines ta oma esimesel muusikafestivalil MJ YoungFest`il, mis toimus 7. detsembril 2018 Tondiraba Jäähallis. Alates oma karjääri algusest on SAMOGINSON järjepidevalt suurendanud oma mõjuvõimu Eesti elektroonilise muusika laval. Lisaks oma DJ-karjäärile on SAMOGINSON ka aktiivne muusikaprodutsent. Ta on töötanud koos erinevate Eesti artistidega, laiendades seeläbi oma loomingulist väljendusvabadust ja tuues oma muusikasse mitmekülgsust. Ta on teinud koostööd näiteks selliste artistidega nagu Marcara, Lil Till, An-Marlen ja ROM. Üks tema varasemaid töid on lugu "Skoda", mis valmis koostöös artistiga AG ja avaldati 2020. aastal. Lugu oli eemaldatud 2023. aastal kõigilt platvormidelt. Aastal 2021 lõi ta loo "Beast" koos ROM-iga, mis on hetkel saadaval ainult YouTube'i platvormil. 2022. aastal järgnes talle esimene elektrooniline lugu House žanris, nimega "Desire". Ta on öelnud, et on selle loo avaldamise üle eriti õnnelik ja näeb oma tulevikku elektroonilises muusikas. Hiljem, 2022. aasta augustis, ilmus tema esimene Drum & Bass žanri lugu, mis oli remiks SVNDRA loole "Tango". Kuigi oli plaanis 2023. aasta alguses välja anda ühine lugu koos Marcara ja An-Marleniga, ei ole see projekt veel materialiseerunud. Siiski leidub An-Marleni 2023. aasta suvel ilmunud albumis "Iseendale" lugu "kaelani vees", mille SAMOGINSON oli produtseerinud. Tema viimane töö on lugu "MH", mis on loodud koos Lil Till'iga ja räägib EKRE poliitikust Martin Helmest. Lugu on saavutanud suurt populaarsust, jõudes Spotify "Estonia Viral TOP-50" edetabelis 11. kohale. SAMOGINSONi suur soov ja pühendumus erinevate muusikastiilidega eksperimenteerimisele on kiirendanud tema populaarsuse kasvu. Just see kirg ja mitmekülgsus muusikas võimaldavad tal üha enam silma paista Eesti muusikamaastikul. On tõenäoline, et tänu sellele jätkuvale arengule ja soovile uuendada enda loomingulist väljundit, näeme me teda üha sagedamini Eesti muusikaskeenel. Lisaks muusika produtseerimisele jätkab SAMOGINSON aktiivselt esinemist erinevates Eesti ööklubides. Suvel 2022 esines ta koos kaksikvendade Eesti filmitegijatega EskoBros Eesti suurtel Valgeranna ja Kloogaranna Festidel. 2022. aasta novembris korraldas muusik oma esimese peo nimega MOSH Tartus, klubis Shooters. 1. septembril 2023 tähistas muusik SAMOGINSON oma viieaastast karjääri muusikamaailmas, korraldades unustamatu peo nimega MOSH. Üritus kogus kokku kõige populaarsemad Eesti artistid ja DJ-d. MOSH toimus klubis Helitehas ning tõmbas ligi üle 600 muusikaarmastaja. Laval astusid üles tuntud artistid nagu Arop, Marcara, Lil Till, SNO ja DJ-d SAMOGINSON, ColdFire, QVALDA (Project X), Andreground ning Saunapoisid. SAMOGINSON väljendas tänu kõigile, kes on teda selle viie aasta jooksul toetanud, ja jagas oma rõõmu selle erilise hetke üle oma karjääris. "Škoda (feat. AG)" (2020) (Eemaldatud novembris 2022) "Beast (feat. ROM)" (2021) "Desire" (2022) "Tango (SAMOGINSON Remix)" - SVNDRA, Saura (2022) "kaelani vees" - An-Marlen (2023) "MH (feat. Lil Till)" (2023) "DJ Samoginson - tuntum noor dj Eestis". Postimees. 22.03.2019. Vaadatud 03.11.2022. MP (19. august 2020). "AG & DJ SAMOGINSON TULID VÄLJA ÜHISE RÄPILOOGA "ŠKODA" - 🎶 MuusikaPlaneet". muusikaplaneet.ee. Vaadatud 18. septembril 2023. "Video | Räpparid Samoginson ja ROM avaldasid kakskeelse muusikavideo". Sky.ee. Vaadatud 18. septembril 2023. MP (28. veebruar 2022). "DJ SAMOGINSON ANDIS VÄLJA SINGLI "DESIRE" - 🎶 MuusikaPlaneet". muusikaplaneet.ee. Vaadatud 18. septembril 2023. MP (12. august 2022). "NÄDALAVAHETUS ALAKU! KUULA SAMOGINSONI REMIKSI SVNDRA & SAURA SINGLIST "TANGO"! - 🎶 MuusikaPlaneet". muusikaplaneet.ee. Vaadatud 18. septembril 2023. "UUS INES? ⟩ An-Marlen andis välja maagilise debüütalbumi: ma panin sellesse oma südame ja hinge". Elu24. 30. mai 2023. Vaadatud 18. septembril 2023. MP (27. juuli 2023). "LIL TILL & SAMO AVALDASID UUE LOO MARTIN HELMEST - 🎶 MuusikaPlaneet". muusikaplaneet.ee. Vaadatud 18. septembril 2023. Annaliisa Köss, Taavi Sepp (07.08.2022). "Staaride paraad Kloogaranna Summerfestil tõi massid pidutsema". Elu24. "Biography – SAMOGINSON" (inglise). Originaali arhiivikoopia seisuga 30. oktoober 2023. Vaadatud 18. septembril 2023.